CELEX: 52010PC0617
Language: mt
Date: 2010-10-29
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, bi qbil mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/005 ES/ Comunidad Valenciana Natural Stone minn Spanja)

|

52010PC0617

Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, bi qbil mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/005 ES/ Comunidad Valenciana Natural Stone minn Spanja)  /* KUMM/2010/0617 finali  */  

	[pic] | Il-KUMMISSJONI EWROPEA |Brussel 29.10.2010KUMM(2010) 617 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, bi qbil mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2010/005 ES/ Comunidad Valenciana Natural Stone minn Spanja)MEMORANDUM TA’ SPJEGAZZJONIIl-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti li jiġi mmobilizzat il-Fond Ewropew ta' Aġġustament għall-Globalizzazzjoni (EGF), sal-limitu massimu annwali ta' EUR 500 miljun lil hinn mill-intestaturi rilevanti tal-qafas finanzjarju.Ir-regoli applikabbli għall-għotjiet mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fid-9 ta' Marzu 2010, Spanja bagħtet l-applikazzjoni EGF/2010/005 ES/Comunidad Valenciana Natural Stone għal kontribuzzjoni finanzjarja mill-EGF, wara li sfaw qiegħda 66 ruħ f'intrapriżi fit-Taqsima 23 NACE Reviżjoni 2 (manifattura ta' prodotti minerali mhux metalliċi oħrajn)[3] fir-reġjun NUTSII tal-Comunidad Valenciana (ES52) fi Spanja.Wara eżami fil-fond ta' din l-applikazzjoni, il-Kummissjoni kkonkludiet, b'konformità mal-Artikolu 10 tar-Regolament (KE) Nru 1927/2006, li l-kundizzjonijiet għal kontribuzzjoni finanzjarja skont dan ir-Regolament huma sodisfatti.SOMMARJU TAL-APPLIKAZZJONI U L-ANALIŻIDejta ewlenija: |Nru ta’ referenza tal-EGF | EGF/2010/05 |Stat Membru | Spanja |Artikolu 2 | (b) |Intrapriżi konċernati | 66 |Ir-reġjun NUTS II | Comunidad Valenciana [ES52] |Taqsima NACE Reviżjoni 2 | Taqsima 23 (manifattura ta’ prodotti minerali mhux metalliċi oħrajn) |Perjodu ta’ referenza | 31/3/2009 sa 30/12/2009 |Data ta' bidu għas-servizzi personalizzati | 7/6/2010 |Data tal-applikazzjoni | 9/3/2010 |Sensji matul il-perjodu ta' referenza | 528 |Ħaddiema ssensjati fil-mira tal-appoġġ | 300 |Servizzi personalizzati: il-baġit f'EUR | 2 098 800 |Nefqa għall-implimentazzjoni tal-EGF[4]: budget in EUR | 90 200 |Perċentwal tan-nefqa għall-implimentazzjoni tal-EGF | 4,12 |Il-baġit totali f'EUR | 2 189 000 |Kontribuzzjoni tal-EGF f'EUR (65 %): | 1 422 850 |1. L-applikazzjoni tressqet quddiem il-Kummissjoni fid-9 ta’ Marzu 2010 u kienet sostnuta b'tagħrif addizzjonali sal-25 ta’ Mejju 2010.2. L-applikazzjoni tissodisfa l-kundizzjonijiet biex jitnieda l-EGF kif stabbilit fl-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament.Ir-rabta bejn is-sensji u t-tibdiliet strutturali ewlenin fix-xejriet kummerċjali dinjin minħabba l-globalizzazzjoni jew il-kriżi finanzjarja u ekonomika globali3. Sabiex tiġi stabbilita r-rabta bejn is-sensji u l-kriżi finanzjarja u ekonomika globali, Spanja saħqet li s-settur tal-kostruzzjoni ntlaqat severament mill-kriżi. Il-kollass tas-suq tal-ipoteki subprime fl-Istati Uniti, b'konsegwenzi avversi maġġuri għall-banek u s-swieq finanzjarji madwar id-dinja, kellu bħala riżultat dirett it-tnaqqis tal-bażi ta' kapital tal-istituzzjonijiet finanzjarji, li lil ħafna minnhom ħallihom b'inqas kapaċità ta' tislif u iktar kawti. Għalhekk self lis-settur tal-kostruzzjoni jew lil individwi naqas drastikament u d-domanda għal djar ġodda naqset minħabba tnaqqis fil-fiduċja tal-konsumatur u nuqqas ta' flus kontanti.4. Fil-Pjan għall-Irkupru Ekonomiku tagħha[5], il-Kummissjoni għarfet li bħala riżultat tal-kriżi l-industrija tal-kostruzzjoni fl-UE rat tisbita fid-domanda. Id-dejta disponibbli aktar tard[6] ikkonfermat it-tnaqqis sinifikanti fis-settur tal-kostruzzjoni, li ħa tisbita fl-UE-27 għal tliet trimestri konsekuttivi fl-2009 (T1: -10,8; T2: -8,5; T3: -9,2) meta jitqabbel mal-istess perjodu tas-sena ta' qabel, l-aktar minħabba t-tnaqqis fl-investiment privat fis-settur residenzjali. Id-domanda għall-prodotti rfinuti mill-ġebla naturali (kisi tal-art, faċċati ta' bini, eċċ) hija marbuta mill-qrib mad-domanda fis-settur tal-kostruzzjoni, li huwa influwenzat mill-għadd ta' binjiet ġodda u d-domanda għar-rinnovazzonijiet u titjib. Fil-valutazzjoni tagħha ta' applikazzjoni għall-EGF marbuta mal-istess settur u reġjun[7], il-Kummissjoni diġà għamlet stqarrija dwar l-impatt tal-kriżi ekonomika u finanzjarja fuq l-intrapriżi li joperaw fit-Taqsima 23 NACE Reviżjoni 2 (manifattura ta' prodotti minerali mhux metalliċi oħrajn) fir-reġjun tan-NUTS II ta' Comunidad Valenciana.Turija tal-għadd ta’ sensji u konformità mal-kriterji tal-Artikolu 2(b)5. Spanja ressqet din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006 li jitlob li jkun hemm mill-anqas 500 sensja fuq perjodu ta' disa' xhur f'intrapriżi li joperaw fl-istess Taqsima NACE Reviżjoni 2 f'reġjun wieħed jew żewġ reġjuni kontigwi fil-livell tan-NUTS II fi Stat Membru.6. L-applikazzjoni ssemmi 528 sensja f'66 intrapriża kklassifikati fl-istess Taqsima NACE Reviżjoni 2 tul il-perjodu ta' referenza ta' disa' xhur mill-31 ta' Marzu 2009 sat-30 ta' Diċembru 2009, li jinsabu kollha f'reġjun wieħed fil-livell NUTS II, il-Comunidad Valenciana. Dawn is-sensji kollha ġew ikkalkolati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura mhux prevista ta’ dawn is-sensji7. L-awtoritajiet Spanjoli jisħqu li l-kriżi finanzjarja u ekonomika wasslet għall-kollass f’daqqa waħda tal-ekonomija dinjija b’impatt enormi fuq ħafna setturi. Is-sitwazzjoni ekonomika mill-2008 ’l hawn ma baqgħetx issegwi x-xejriet tas-snin ta’ qabel. Dan ma kienx tnaqqis ekonomiku gradwali, li l-kumpaniji setgħu iħejju għalih.8. Il-qtugħ tal-ġebla mill-barrieri fi Spanja kif ukoll il-bejgħ tal-ġebla maqtugħa, lustrata u mogħtija forma kienu qed jiżdiedu matul dawn l-aħħar snin (il-produzzjoni fl-2007 kienet 18% ogħla mill-2003). Għaldaqstant, is-settur għamel investimenti biex iżid il-kapaċità ta' produzzjoni, billi l-uniku riskju mistenni kien iż-żieda bil-mod il-mod tal-kapaċità ta' produzzjoni fl-ekonomiji emerġenti; b'mod partikolari ċ-Ċina, l-Indja u l-Vjetnam, u s-suq deher li kien jiflaħ jassorbi ż-żieda fil-produzzjoni.9. Fi stħarriġ tal-osservatorju tal-ġebla naturali li sar fi T2/2007, 27 % tad-ditti rrappurtaw żieda fil-bejgħ fuq it-trimestru ta' qabel, 15 % rrappurtaw tnaqqis u 58 % kellhom l-istess livell ta' bejgħ. Sena wara (T2/2008) l-istess stħarriġ wera riżultati differenti għal kollox: 57 % tal-intrapriżi rrappurtaw tnaqqis fil-bejgħ filwaqt li 9 % biss irrappurtaw żieda.Identifikazzjoni tal-intrapriżi li taw is-sensji u l-ħaddiema li se jingħataw appoġġ10. L-applikazzjoni tikkonċerna 528 ruħ li sfaw qiegħda (li minnhom 300 qegħdin fil-mira tal-għajnuna) fis-66 intrapriża li ġejjin:Intrapriżi u għadd ta' sensji |A.E. MARMOL, S.L. | 2 | HIJOS DE FRANCISCO MORANT, S.L. | 10 |ABADMAR SA | 4 | HISPANO DE MARMOLES, S.A. | 1 |ALICER, S.A. | 2 | HORMAR XXI, S.L. | 1 |APLICA MARMOL SL | 1 | HORMIGONES MARTINEZ, S.A. | 1 |ASEMAGRA SL | 1 | HORMIGONES SAN VICENTE SL | 1 |AZORIN Y PAYA S.L. | 2 | HORMIGONES TECNOLÓGICOS FORTES S.L. | 42 |AZULEJOS VEGARA, S.L. | 1 | JESUS GAVALDA SANTANA | 1 |BARDISA BEBES, S.L. | 1 | JOSE A. GARCIA MOYA SLU | 28 |BATEIG STONE,S.L. | 1 | JOSE RUIZ MARCO S.L. | 1 |CALZADOS CONTRADICTION, S.L. | 1 | JUAN JOSE RUIZ GINER | 1 |CANTERAS ALICANTINAS SL | 1 | LEVANTINA Y ASOCIADOS DE MINERALES SA | 167 |CANTERAS ALISAN SL | 1 | MARBRES BETANIA, S.L. | 7 |CANTERAS FASAN, S.L. | 2 | MARFIL MARBLE SL | 1 |CELITE HISPANICA, S.A. | 1 | MARMOLES ALMOHADE, S .L. | 1 |CEMEN, S.L. | 9 | MÁRMOLES ARTISTICOS TORNEADOS, S.L. | 3 |CEMEX ESPAÑA, S.A. | 5 | MARMOLES DAMASO SL | 10 |CERAMICA MAYOR, S.A. | 2 | MARMOLES DEL MUNDO, S.L.U. | 1 |CERAMICA TORREGROSA SL | 11 | MARMOLES MAÑEZ, S.L. | 2 |CERAMICAS ALONSO SL | 3 | MARMOLES MARTINEZ Y GALIANA, S.A. | 1 |CERAMICAS EL MOLINAR S.L. | 1 | MARMOLES PEPE, S.L. | 1 |CERAMICAS TORREBLANCA SL | 21 | MARMOLES SER Y ACA, S.L. | 1 |CERAMOSA SL | 14 | MARMOLES VIEMAPE, S.L. | 3 |DECO ESCAYOLAS ASPRILLAS, S.L. | 11 | MOPERBAÑ, S.L. | 1 |DECO ESCAYOLAS HNOS CLEMENTE, S.L. | 1 | NUEVO MARMOL, SL | 2 |DEKORMAT GLASS SL | 1 | PREFABRICADOS LUFORT SL | 14 |DENIA MARBRES SL | 1 | PROMOTORA DE INDUSTRIAS CERAMICAS SL | 2 |DURA GRANITOS Y MARMOLES SL | 2 | PULIMAR STYL, S.L. | 1 |ELABORACIN GENERAL DE MARMOLES, S.L. | 23 | ROCAS ALICANTE VALENCIA, S.A | 4 |EXCLUSIVAS RESIMART IBERICA SL | 1 | SANEAMIIENTOS Y AZULEJKOS TAMAIX SL | 1 |FRANCISCO ORDOÑEZ MEJIAS S.L.U. | 1 | SINKMAR, S.L. | 5 |GRANITOS DEL MEDITERRANEO, S.A | 3 | SOLER ESTEVAN INSTALACIONES, S.L. | 1 |GRUPO INDUSTRIAL BEMPE, S.L. | 18 | TEJAS COVERT SL | 53 |HERMANOS TOLEDANO SL | 9 | YESOS IBERICOS, S.A. | 1 |Numru totali tal-intrapriżi: 66 | Numru totali ta' sensji: 528 |11. It-tqassim tal-ħaddiema fil-mira huwa kif ġej:Kategorija | Għadd | Perċentwali |Irġiel | 280 | 93,33 |Nisa | 20 | 6,67 |Ċittadini tal-UE | 295 | 98,33 |Ċittadini minn barra l-UE | 5 | 1,67 |Minn 15 sa 24 sena | 7 | 2,33 |Minn 25 sa 45 sena | 107 | 35,67 |Età 'l fuq minn 45 sena | 186 | 62,00 |12. Tlieta mill-ħaddiema fil-mira għandhom diżabilità.13. Għal dawk li huma kategoriji professjonali[8], jitqassmu kif ġej:Kategorija | Għadd | Perċentwali |Professjonisti | 3 | 1,00 |Tekniċi u professjonisti assoċjati | 4 | 1,33 |Skrivani | 12 | 4,00 |Ħaddiema tas-servizz | 7 | 2,33 |Ħaddiema fl-artiġjanat u snajja' relatati | 37 | 12,33 |Operaturi tal-impjant u tal-magni | 140 | 46,67 |Xogħlijiet elementari | 44 | 14,67 |Oħrajn/Mhux speċifikati | 53 | 17,67 |14 . Għal dak li huwa livell edukattiv[9], jitqassmu kif ġej:Livell edukattiv | Għadd | Perċentwali |Edukazzjoni bażika (sa tmiem l-edukazzjoni obbligatorja) | 103 | 34,33 |Edukazzjoni sekondarja ogħla | 18 | 6,00 |Edukazzjoni terzjarja | 23 | 7,67 |Oħrajn (edukazzjoni mhux formali) | 3 | 1,00 |Nies bla edukazzjoni jew li telqu mill-iskola kmieni | 153 | 51,00 |15. Wieħed isib l-istess perċentwali meta jitqiesu l-528 ħaddiem bis-sensja bl-eċċezzjoni li l-ħaddiema fil-mira bejn il-25 u l-45 sena huma inqas numerużi (61,14 %) filwaqt li l-ħaddiema fil-mira 'l fuq minn 45 sena huma aktar numerużi. Kważi l-ħaddiema kollha bis-sensja li għandhom iktar minn 45 sena jinsabu fil-mira għall-għajnuna. Bl-istess mod, il-ħaddiema kollha mingħajr skola jistgħu jkunu benefiċjarji tal-miżuri.16. Skont l-Artikolu 7 tar-Regolament (KE) Nru 1927/2006, Spanja kkonfermat li ġiet applikata u se tkompli tiġi applikata politika ta' ugwaljanza bejn in-nisa u l-irġiel kif ukoll ta' non-diskriminazzjoni matul l-istadji varji tal-implimentazzjoni tal-EGF u, b'mod partikolari, għall-aċċess fl-EGF.Deskrizzjoni tat-territorju kkonċernat u l-awtoritajiet u l-partijiet interessati tiegħu:17. It-territorju milqut mis-sensji jinsab fi ħdan ir-reġjun NUTS II ta' Comunidad Valenciana, u huwa kkonċentrat fil-comarca (bejn wieħed u ieħor kontea) ta' Medio Vinalopó fil-provinċja NUTS III ta' Alicante. It-tismija 'Distrett tal-ġebla naturali' tinkludi l-ħames muniċipalitajiet fil-kontea (Pinós, Algueña, La Romana, Novelda u Monforte del Cid), fejn l-attività ekonomika ewlenija hija l-qtugħ, l-għoti ta' forma u l-irfinar tal-ġebla kemm għal dak li hu għadd ta' kumpaniji kif ukoll l-għadd ta' nies li jaħdmu fis-settur.18. Mill-intrapriżi Spanjoli kollha, 11,5 % huma bbażati fi Comunidad Valenciana. Is-settur tal-manifattura jirrappreżenta 26 % tal-impjiegi totali f'dan ir-reġjun; filwaqt li s-settur tas-servizzi jirrappreżenta 60 %, dak tal-kostruzzjoni 10 % u s-settur primarju 4 %. Tipikament il-kummerċ fi Comunidad Valenciana huwa kkaratterizzat minn għadd għoli ta' intrapriżi żgħar u ta' daqs medju li jispeċjalizzaw l-aktar fil-manifattura tal-għamara, iż-żraben, it-tessuti, iċ-ċeramika u l-ġugarelli. Dawn l-industriji huma miġburin flimkien f'distretti madwar għadd limitat ta' muniċipalitajiet.19. Il-partijiet interessati ewlenin huma l-Generalitat Valenciana (gvern awtonomu ta' Comunidad Valenciana) u b'mod partikolari s-SERVEF (uffiċċji pubbliċi tax-xogħol tal-gvern awtonomu), il-Consorcio del Pacto Territorial por el Empleo del Valle del Vinalopó (konsorzju tal-ftehim ta' impjieg fil-Wied ta' Vinalopó)[10], it-trejdjunjins: UGT-PV, CCOO-PV, MCA-UGT-PV u FECOMA-CCOO-PV[11], il-Konfederazzjoni tal-Għaqdiet Kummerċjali tar-Reġjun Awtonomu ta' Valencia (CIERVAL) u Marmol de Alicante (Għaqda ta' produtturi tal-irħam).L-impatt mistenni tas-sensji fir-rigward tal-impjieg lokali, reġjonali jew nazzjonali20. Ir-rata tal-qgħad f'Medio Vinalopó (jiġifieri fil-livell tal-kontea) żdiedet bi 88,4 %, hekk kif minn 12 336 f'Novembru 2007 telgħet għal 23 243 ħaddiem fl-2009 u tirrappreżenta 12% tal-qgħad fil-livell tal-provinċja ta' Alicante.21. L-għadd ta' sensji fis-settur tal-qtugħ, l-għoti ta' forma u rfinar tal-ġebla fi Comunidad Valenciana, li kien relattivament stabbli fil-perjodu 2005-2007, żdied b'405 % f'dawn l-aħħar sentejn. Fil-livell lokali (jiġifieri l-muniċipalitajiet fid-distrett tal-ġebla naturali), is-sensji żdiedu b'525 % (Novelda) jewb'694 % Monóvar). Minħabba d-daqs żgħir tal-muniċipalitajiet tad-distrett (9 800 ruħ bħala medja) l-impatt tas-sensji huwa qawwi. Disgħin fil-mija tal-ħaddiema bis-sensja fis-settur tal-ġebla naturali f' Medio Vinalopó huma rġiel.22. Tradizzjonalment is-setturi ekonomiċi ewlenin f'Medio Vinalopó dejjem kienu l-manifattura taż-żraben flimkien mal-ġild u l-irħam. Iżda, l-industrija taż-żraben u tal-ġild ilha għaddejja minn diffikultajiet matul dawn l-aħħar snin, l-iktar minħabba l-kompetizzjoni taż-żraben mill-Ażja u prodotti oħra tal-ġilda Ażjatiċi. Il-ħaddiema bis-sensja ta' dan is-settur dejjem sabu xogħol ieħor fis-setturi tal-kostruzzjoni u tal-irħam li tul dawn is-snin kienu meqjusa bħala setturi ta' assorbiment.23. Il-qagħda tal-impjieg fiż-żona affettwata tidher fraġli b'mod partikolari minħabba l-impatt tal-kriżi fl-intrapriżi tat-tessuti li jinsabu fil-kontej ta' Medio Vinalopó li jmissu ma' din iż-żona. Wara dawn is-sensji fis-settur tat-tessuti f'Comunidad Valenciana, Spanja bagħtet applikazzjoni oħra[12] f'Marzu 2010 għal kontribuzzjoni finanzjarja mill-EGF għal dawn il-ħaddiema.Pakkett ikkoordinat ta' servizzi personalizzati li jridu jiġu ffinanzjati u analiżi tal-ispejjeż stmati, inkluża l-komplementarjetà tiegħu mal-azzjonijiet iffinanzjati mill-Fondi Strutturali24. Il-miżuri kollha li ġejjin flimkien jiffurmaw pakkett ikkoordinat ta' servizzi personalizzati maħsuba biex jerġgħu jintegraw lill-ħaddiema fis-suq tax-xogħol.-  Għajnuna intensiva għat-tfittxija ta' xogħol : Dan se jinvolvi tfittxija intensiva ta' xogħol, li tinkludi kemm tfittxija passiva kif ukoll attiva tal-opportunitajiet ta' xogħol lokali u reġjonali, b'mod partikolari l-attivitajiet ekonomiċi li qed jitfaċċaw bħalissa għal xogħol għal min jaħdem għal rasu u opportunitajiet għal speċjalitajiet ġodda fis-settur tal-ġebla naturali.-  Appoġġ onlajn individwali għat-tfittxija ta' xogħol: Se tinħoloq websajt bil-ħsieb li l-ħaddiema jiġu pprovduti b'għodda onlajn li tista' tgħinhom fit-tfittxija individwali ta' xogħol. Is-sajt se tipprovdi informazzjoni organizzata fit-taqsimiet li ġejjin: (1) tixrid u komunikazzjoni.. Dan il-qasam se jipprovdi tagħrif dwar l-EGF u dwar il-proġett tal-EGF għall-ġebla naturali: kalendarju ta' avvenimenti, aħbarijiet, pubblikazzjoni ta' opportunitajiet ta' impjiegi ġodda, eċċ. (2) Riżorsi għar-ritorn lejn ix-xogħol: Eżerċizzji ta' awto-dijanożi dwar il-kapaċitajiet u l-ħiliet okkupazzjonali. Pjan awto-ddisinjat tal-perkors għar-reintegrazzjoni fix-xogħol. Korsijiet onlajn (p.eż. taħriġ fit-tfittxija attiva ta' impjieg u gwida għall-karriera). Riklami ta' impjieg, eċċ. (3) Riżorsi għal min irid impjieg għal rasu: Awto-dijanożi dwar il-kapaċitajiet u l-ħiliet intraprenditorjali; korsijiet onlajn (p.eż. taħriġ onlajn fit-tmexxija tan-negozju); appoġġ onlajn għall-iżvilupp ta' pjan ta' negozju; tagħrif dwar kif wieħed jibda negozju, eċċ. (4) Qasam dwar it-tmexxija: Folji u rapporti ta' monitoraġġ, dokumentazzjoni tal-attivitajiet, linji gwida, proċeduri u istruzzjonijiet, eċċ. Xi wħud mit-taqsimiet se jkunu aċċessibbli għall-pubbliku inġenerali, filwaqt li oħrajn se jkunu ristretti għall-parteċipanti fil-miżuri u/jew is-sorveljanti.-  Tagħrif, Skrining u Gwida Okkupazzjonali: Dan se jiġi pprovdut lit-300 parteċipanti kollha kemm huma u jkopri kampanja ta' tixrid dwar l-EGF fost il-benefiċjarji potenzjali tal-miżuri, id-deskrizzjoni tal-profili tal-ħaddiema, l-identifikazzjoni ta' perkorsi ta' re-integrazzjoni personalizzati, tagħrif dwar xogħol disponibbli, dwar ħiliet u ħtiġijiet ta' taħriġ, dwar programmi ta' taħriġ, kif ukoll għotjiet għall-mobilità, inċentivi għall-parteċipazzjoni u ta' impjieg. Dan se jkun ikkomplementat minn seminar dwar it-tfittxija attiva tax-xogħol u kors bażiku tal-informatika.-  Konsulenza esperta (perkors għar-reintegrazzjoni fl-istess settur): Il-konsulenti esperti se jipprovdu mhux biss tagħrif, pariri u appoġġ matul il-perjodu bejn l-orjentazzjoni okkupazzjonali u t-tkomplija tal-perkors okkupazzjonali, iżda jiffaċilitaw ukoll il-kuntatti ma' dawk li potenzjalment joffru x-xogħol fis-settur tal-ġebla naturali u jinfurmawhom dwar il-benefiċċji disponibbli ta' taxxa f'każ li jħaddmu lil dawn il-ħaddiema. Il-konsulenti esperti se jwettqu azzjoni ta' segwitu fl-ewwel xhur ta' wara r-reintegrazzjoni biex jgħinu lill-ħaddiema jsibu saqajhom fl-impjieg.-  Taħriġ fil-ħiliet vokazzjonali marbuta mas-settur tal-ġebla naturali: Il-parteċipanti f'din il-miżura se jkollhom taħriġ fil-ħiliet ta' xogħol li l-iktar hawn domanda għalihom fis-settur. It-taħriġ se jkun ikkomplementat minn xahrejn ta' apprendistat bi ħlas (EUR 1200 fix-xahar għal kull parteċipant). Madwar 10 % tal-ħaddiema fil-mira se jieħdu sehem f'din il-miżura.-  Taħriġ għal min iħarreġ. Kors ta' taħriġ ta' tmenin siegħa se jipprovdi l-ħiliet meħtieġa lil dawk il-ħaddiema bis-sensja li għandhom profil professjonali tajjeb biex jiġu rakkomandati bħala għalliema fis-snajja tradizzjonali marbuta mal-ġebla naturali.-  Taħriġ fis-snajja tradizzjonali marbuta mal-ġebla naturali: Dawn is-seminars mogħtija minn ex-ħaddiema ta' esperjenza kbira se jiffukaw fuq il-produzzjoni ta' bosta prodotti fil-ġebla naturali (bħal kolonni, kapitelli, għamara, eċċ) li hemm domanda għalihom iżda li ma baqgħux jinħadmu minħabba nuqqas ta' nies ikkwalifikati. Madwar 7 % tal-ħaddiema fil-mira se jieħdu sehem f'din il-miżura.-  Konsulenza esperta (perkors għar-reintegrazzjoni fi kwalunkwe settur): Il-konsulenti se jipprovdu tagħrif, pariri u appoġġ tul il-perjodu bejn l-orjentazzjoni okkupazzjonali u t-tlestija tal-perkors okkupazzjonali. Se jiffaċilitaw ukoll il-kuntatti ma' min potenzjalment joffri x-xogħol u jinfurmawhom dwar il-benefiċċji disponibbli tat-taxxa. Il-konsulenti esperti se jwettqu azzjoni ta' segwitu fl-ewwel xhur ta' wara r-reintegrazzjoni biex jgħinu lill-ħaddiema jsibu saqajhom fl-impjieg.-  Taħriġ fil-ħiliet vokazzjonali ġodda : Dawk li se jieħdu sehem f'din il-miżura se jirċievu taħriġ fis-setturi fejn jeżistu l-opportunitajiet jew fejn se jitfaċċaw fi żmien qasir jew medju. Madwar 50 % tal-ħaddiema fil-mira se jieħdu sehem f'din il-miżura.-  Taħriġ għal kwalifiki vokazzjonali speċifiċi: It-taħriġ se jkun iddisinjat biex jieħu ħsieb il-ħtiġijiet identifikati tal-intrapriżi lokali. Mistenni li tal-inqas madwar 50 % ta' dawk li se jieħdu sehem f'din l-azzjoni se jingħatalhom impjieg. Madwar 17 % tal-ħaddiema fil-mira se jieħdu sehem f'din il-miżura.-  Konsulenza esperta (perkors-promozzjoni tal-intraprenditorjat) : Il-konsulenti se jipprovdu tagħrif, pariri u appoġġ tul il-perjodu bejn l-orjentazzjoni okkupazzjonali u t-tlestija tal-perkors okkupazzjonali. Se jagħtu wkoll appoġġ lill-parteċipanti fit-tħejjija tal-pjanijiet ta' negozju u l-ġbir ta' finanzi, fix-xogħol tal-formalitajiet amministrattivi biex jitwaqqaf in-negozju u matul l-ewwel ftit xhur ta' attività kummerċjali.-  Promozzjoni tal-intraprenditorjat: Żewġ seminars qosra (16-il siegħa kull wieħed) iffukaw fuq il-promozzjoni tal-inizjattivi tan-negozju għall-impjieg awtonomu u t-tkattir tal-ideat tan-negozju.-  Taħriġ fit-tmexxija tan-negozju : Dan il-kors għandu fil-mira 30 ħaddiem u jimmira li jipprovdi lill-parteċipanti bil-ħiliet bażiċi biex imexxu negozju żgħir.-  Opportunitajiet indaqs: Sorveljant dwar l-opportunitajiet indaqs se jiżgura li l-prinċipju ta' trattament ugwali/opportunitajiet indaqs jiġi rrispettat matul l-implimentazzjoni tal-miżuri. Dan ifittex li jneħħi kull xkiel personali jew ta' familja li jista' jżomm lill-ħaddiema fil-mira milli jaċċedu għall-miżuri.-  Għajnuna għal dawk li jieħdu ħsieb ta' persuni dipendenti : Ħaddiema li għandhom persuni dipendenti (tfal, persuni anzjani jew b'diżabilità) se jirċievu konċessjoni ta' EUR 400 fix-xahar bħala kontribuzzjoni għall-ispejjeż tagħhom, kemm-il darba jieħdu sehem fil-miżuri. Dan għandu l-għan li jkopri spejjeż addizzjonali li jiffaċċjaw il-ħaddiema li għandhom responsabbiltajiet ta' kura sabiex jagħmlu użu mit-taħriġ jew miżuri oħra.-  Konċessjoni tal-mobilità : Il-ħaddiema li jieħdu sehem fil-miżuri se jirċievu konċessjoni għall-mobilità ta' EUR 20 kuljum bħala kontribuzzjoni għall-ispejjeż ta' vvjaġġar.-  Kontribuzzjoni għall-ispejjeż għat-tibdil tar-residenza: Dawk il-ħaddiema li jaċċettaw impjieg li jinvolvi tibdil ta' residenza se jirċievu somma f'daqqa ta' EUR 3 000 biex jagħmlu tajjeb għan-nefqa meħtieġa.-  Inċentiva għall-intraprenditorjat : Il-ħaddiema li jintegraw mill-ġdid fl-impjieg billi jibdew negozju għal rashom se jirċievu somma f'daqqa ta' EUR 3000. Din l-inċentiva hija maħsuba biex tgħin lil dawn il-ħaddiema li jaħdmu għal rashom matul l-ewwel xhur wara t-twaqqif tan-negozju.-  Inċentiva għall-parteċipazzjoni . Biex titħeġġeġ il-parteċipazzjoni tagħhom fil-miżuri, il-ħaddiema li ma jirċievux benefiċċju għall-qgħad se jirċievu konċessjoni ta' EUR 400 fix-xahar għal mhux iktar minn 12-il xahar, kemm-il darba jieħdu sehem fil-miżuri tal-pakkett EGF.25. In-nefqa għall-implimentazzjoni tal-EGF, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta' tmexxija u kontroll.26. Is-servizzi personalizzati ppreżentati mill-awtoritajiet Spanjoli huma miżuri għas-suq tax-xogħol attiv ġewwa l-azzjonijiet eliġibbli ddefiniti bl-Artikolu 3 tar-Regolament (KE) Nru 1927/2006. Skont l-awtoritajiet Spanjoli l-ispejjeż totali ta' dawn is-servizzi huma EUR 2 098 800 u n-nefqa għall-implimentazzjoni tal-EGF hija ta' EUR 90 200 (=4,12 % tal-ammont totali). Il-kontribuzzjoni totali mitluba mill-EGF hija ta' EUR 1 422 850 (65 % tal-ispejjeż totali).Azzjonijiet | Stima tal-għadd ta' ħaddiema fil-mira | Stima tal-ispiża għal kull ħaddiem fil-mira (f'EUR) | Spejjeż totali (EGF u kofinanzjament nazzjonali) (f'EUR) |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |1. Għajnuna intensiva fit-tfittxija tal-impjieg (Prospección nuevas oportunidades empleo ) | 300 | 240 | 72 000 |2. Appoġġ onlajn individwali għat-tfittxija ta' xogħol: (Creación de recursos) | 300 | 200 | 60 000 |3. Tagħrif, Skrining u Gwida Okkupazzjonali (Información, diagnóstico y derivación) | 300 | 626 | 187 800 |4. Konsulenza esperta (perkors għar-reintegrazzjoni fl-istess settur) (Tutorización del itinerario de inserción en el sector) | 50 | 1 452 | 72 600 |5. Taħriġ fil-ħiliet vokazzjonali marbuta mas-settur tal-ġebla naturali (Formación específica para nuevos perfiles profesionales) | 27 | 7 500 | 202 500[13] |6. Taħriġ għal min iħarreġ (Formación para formadores) | 3 | 1 000 | 3 000 |7. Taħriġ fis-snajja tradizzjonali marbuta mal-ġebla naturali: (Recuperación de oficios tradicionales) | 20 | 2 700 | 54 000 |8. Konsulenza esperta (perkors għar-reintegrazzjoni fi kwalunkwe settur) (Tutorización de itinerarios de recolocación en otros sectores) | 200 | 1 312,5 | 262 500 |9. Taħriġ fil-ħiliet vokazzjonali ġodda (Formación profesional específica) | 150 | 3 933 | 590 000[14] |10. Taħriġ għal kwalifiki vokazzjonali speċifiċi (Formación a medida en el puesto de trabajo) | 50 | 1 900 | 95 000 |11. Konsulenza esperta (perkors: promozzjoni tal-intraprenditorjat) (Tutorización del itinerario de desarrollo empresarial) | 50 | 1 680 | 84 000 |12. Promozzjoni tal-intraprenditorjat. Promozzjoni tal-inizattivi tan-negozju (Taller de motivación al autoempleo) | 50 | 332 | 16 600 |13. Promozzjoni tal-intraprenditorjat. Tkattir tal-ideat tan-negozju (Taller de generación de ideas de negocio) | 50 | 332 | 16 600 |14. Taħriġ fit-tmexxija tan-negozju (Formación básica en gestión empresarial) | 30 | 1 560 | 46 800 |15. Opportunitajiet indaqs (Programa de igualdad de oportunidades) | 300 | 108 | 32 400 |16. Għajnuna għal dawk li jieħdu ħsieb ta' persuni dipendenti (Ayudas para la atención a personas dependientes) | 40 | 2 400 | 96 000 |17. Kontribuzzjoni għall-ispejjeż għat-tibdil tar-residenza (Ayudas a la movilidad geográfica) | 15 | 3 000 | 45 000 |18. Inċentiva għall-intraprenditorjat (Ayudas al autoempleo) | 30 | 3 000 | 90 000 |19. Inċentiva għall-parteċipazzjoni (Incentivos a la participación) | 15 | 4 800 | 72 000 |Subtotal tas-servizzi personalizzati | 2 098 800 |Nefqa għall-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Tmexxija | 60 000 |Attivitajiet ta' kontroll | 30 200 |Subtotal tan-nefqa għall-implimentazzjoni tal-EGF | 90 200 |Stima tal-ispejjeż totali | 2 189 000 |Kontribuzzjoni tal-EGF (65 % tal-ispejjeż totali) | 1 422 850 |27. L-awtoritajiet Spanjoli jikkonfermaw li l-miżuri hawn fuq deskritti huma komplementari mal-azzjonijiet iffinanzjati mill-Fondi Strutturali u li jeżistu miżuri biex ma jkunx hemm iffinanzjar doppju.28. L-objettivi ewlenin tal-programmi operattivi tal-ESF 2007-13 għal Comunidad Valenciana qed jippromuovu t-tagħlim tal-ħaddiema tul ħajjithom u qed inaqqsu r-riskju tat-tluq mill-iskola qabel il-waqt, bl-akbar attenzjoni fuq dawk li huma l-iktar vulnerabbli jew dawk li huma fir-riskju tal-esklużjoni soċjali, fil-biċċa l-kbira ħaddiema żgħażagħ, jew dawk li għandhom iktar minn 45 sena, nisa u nies b'diżabilità. B'mod partikolari,fir-rigward tal-azzjonijiet kofinanzjati bl-ESF, Spanja wriet li ebda intrapriża jew ħaddiem ikkonċernati minn din l-applikazzjoni ma bbenefikaw mill-pjanijiet ta' impjieg kofinanzjati mill-ESF. Madankollu xi ħaddiema xi darba fl-imgħoddi bbenefikaw minn attivitajiet ta' taħriġ offerti bil-programm ESF "Taħriġ għall-Impjieg" għall-pajjiż kollu. Permezz ta' ħidma ta' segwitu kontinwu tal-azzjonijiet tal-ESF u l-EGF li jfittxu li jiksbu l-istess għanijiet u tal-ħaddiema kkonċernati tista' tiġi evitata duplikazzjoni tal-miżuri tal-ESF u l-EGF.Data(i) li fiha/fihom bdew jew kienu ppjanati li jibdew is-servizzi personalizzati għall-ħaddiema affettwati29. Is-servizzi personalizzati għall-ħaddiema affettwati inklużi fil-pakkett ikkoordinat propost għall-ikkofinanzjar mill-EGF Spanja se tibdihom fis-7 ta' Ġunju 2010. Din id-data għalhekk tirrappreżenta l-bidu tal-perjodu ta' eliġibilità għal kull għajnuna li tista' tingħata mill-EGF.Proċeduri għall-konsultazzjoni tal-imsieħba soċjali30. Ġew ikkonsultati l-imsieħba soċjali matul it-tħejjija tal-pakkett ta' miżuri ikkoordinat. L-applikazzjoni proposta ġiet diskussa waqt bosta laqgħat mil-Lulju sa Settembru 2009 mal-imsieħba soċjali msemmija fil-punt 19 hawn fuq. Barra minn hekk dawn se jieħdu sehem ukoll matul il-perjodu ta' implimentazzjoni permezz tal-kumitat settorjali maħluq fi ħdan il- consortium [15] għall-implimentazzjoni, monitotaġġ u evalwazzjoni tal-miżuri.Tagħrif dwar azzjonijiet li huma obbligatorji bis-saħħa tal-liġi naturali jew skont il-ftehimiet kollettivi31. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Spanjoli fl-applikazzjoni tagħhom:-  ikkonfermaw li l-kontribuzzjoni finanzjarja mill-EGF ma tissostitwixxix miżuri li huma r-responsabbiltà ta' kumpaniji bis-saħħa tal-liġi nazzjonali jew ftehimiet kollettivi;-  urew bil-provi li l-azzjonijiet jipprovdu appoġġ għall-ħaddiema individwali u mhumiex se jintużaw għar-ristrutturar tal-kumpaniji jew ta' setturi;-  ikkonfermaw li l-azzjonijiet eliġibbli msemmija hawn fuq ma jircevux għajnuna minn strumenti finanzjarji oħra tal-Komunità.Sistemi ta' tmexxija u kontroll32. Spanja nnotifikat lill-Kummissjoni li l-kontribuzzjoni finanzjarja se tkun immexxija u kkontrollata mill-istess entitajiet li jmexxu u jikkontrollaw l-ESF. Il-Ministeru Reġjonali tal-Finanzi u l-Impjieg tal-Comunidad Valenciana se tkun l-entità intermedja għall-awtorità ta' tmexxija.Iffinanzjar33. Fuq il-bażi tal-applikazzjoni minn Spanja, il-kontribuzzjoni proposta mill-EGF lill-pakkett ikkoordinat ta' servizzi personalizzati hija ta' EUR 1 422 850, li tirrappreżenta 65 % tal-ispiża totali. L-allokazzjoni proposta tal-Kummissjoni fl-ambitu tal-Fond hija bbażata fuq it-tagħrif li Spanja għamlet disponibbli.34. Meqjus l-ammont massimu possibbli ta' kontribuzzjoni finanzjarja mill-EGF skont l-Artikolu 10(1) tar-Regolament (KE) Nru 1927/2006, kif ukoll il-marġini disponibbli għar-riallokazzjoni tal-approprjazzjonijiet, il-Kummissjoni tipproponi li timmobilizza l-EGF għall-ammont totali msemmi hawn fuq, biex jiġi allokat taħt l-intestatura 1a tal-qafas finanzjarju.35. L-ammont propost ta' kontribuzzjoni finanzjarja se jħalli aktar minn 25 % tal-ammont massimu annwali ddestinat għall-EGF disponibbli għall-allokazzjonijiet matul l-aħħar erba' xhur tas-sena, kif meħtieġ bl-Artikolu 12(6) tar-Regolament (KE) Nru 1927/2006.36. Bil-preżentazzjoni ta' din il-proposta għall-mobilizzazzjoni tal-EGF, il-Kummissjoni tagħti bidu għall-proċedura ssimplifikata tat-trijaloġu, kif meħtieġ bil-Punt 28 tal-Ftehim Inter-istituzzjonali tas-17 ta' Mejju 2006, bil-ħsieb li jinkiseb il-ftehim taż-żewġ partijiet tal-awtorità baġitarja dwar il-ħtieġa li jintuża l-EGF u l-ammont meħtieġ. Il-Kummissjoni tistieden l-ewwel waħda miż-żewġ partijiet tal-awtorità baġitarja li tilħaq ftehim dwar l-abbozz ta' proposta ta' mobilizzazzjoni, fil-livell politiku xieraq, biex tinforma lit-tieni parti u lill-Kummissjoni dwar l-intenzjonijiet tagħha. F'każ ta' nuqqas ta' qbil minn xi waħda miż-żewġ partijiet tal-awtorità baġitarja, se tissejjeħ laqgħa formali ta' trijalogu.37. Il-Kummissjoni tippreżenta talba ta' trasferiment għaliha bil-ħsieb li ddaħħal fil-baġit tal-2010 l-approprjazzjonijiet speċifiċi ta' impenn u pagament, kif meħtieġ fil-Punt 28 tal-Ftehim Interistituzzjonali tas-17 ta' Mejju 2006.Sors tal-approprjazzjonijiet ta' pagament38. Fl-istat kurrenti ta' implimentazzjoni, huwa prevedibbli li l-approprjazzjonijiet ta' pagament disponibbli skont il-linja baġitarja 01.04 05 'Tkomplija tal-programm għall-intrapriżi: titjib tal-ambjent finanzjarju għall-intrapriżi żgħar u ta' daqs medju (IŻM)' fl-2010 mhux se jintużaw kollha din is-sena.39. L-approprjazzjonijiet ta' pagament jiġu trasferiti f'kontijiet fiduċjarji kif meħtieġ biex jiġi żgurat li l-Fond Ewropew tal-Investiment (FEI) ikun jista' jagħmel pagamenti, f'kull ħin, lill-intermedjarji finanzjarji. Il-kriżi finanazjarja kellha effett kbir fuq il-profil tal-pagamenti tal-istrumenti finanzjarji, partikolarment dawk fil-qasam tal-kapital ta' riskju. Skont l-Assoċjazzjoni Ewropea tal-Kapital ta' Riskju (EVCA), l-investimenti u d-divestimenti (ħruġ) naqsu b'aktar min-nofs bejn l-2007 u l-2009 meta mqabbla mal-qagħda ta' qabel il-kriżi. Dawn l-iżviluppi kellhom ukoll impatt sostanzjali fuq it-tbassir f'termini ta' pagamenti għall-2010.40. Bħala konsegwenza tal-elementi ta' hawn fuq, l-approprjazzjonijiet ta' pagamenti previsti fil-baġit tal-2010 mhux se jkunu meħtieġa kompletament fl-2010. L-ammont ta' EUR 1 422 850 għalhekk jista' jsir disponibbli għal trasferiment.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, bi qbil mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u ġestjoni finanzjarja soda (applikazzjoni EGF/2010/005 ES/ Comunidad Valenciana Natural Stone minn Spanja)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba[16], u b'mod partikulari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[17], u b'mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Ewropea[18],Billi:(1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali maġġuri fix-xejriet kummerċjali dinjin dovuti għall-globalizzazzjoni u sabiex jiġu megħjuna fir-reintegrazzjoni tagħhom fis-suq tax-xogħol.(2) L-ambitu tal-EGF twessa’ għall-applikazzjonijiet imressqa mill-1 ta’ Mejju 2009 biex jinkludi sostenn lill-ħaddiema ssensjati bħala riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fi ħdan il-limitu massimu annwali ta’ EUR 500 miljun.(4) Spanja bagħtet applikazzjoni biex timmobilizza l-EGF, fir-rigward tas-sensji f'66 intrapriża li joperaw fit-Taqsima 23 tal-NACE Reviżjoni 2 ("Manifattura ta' prodotti minerali nonmetalliċi oħrajn") f'reġjun NUTS II uniku, Comunidad Valenciana (ES52), fid-9 ta' Marzu 2010 u ssupplimentatu b'tagħrif addizzjonali sat-25 ta' Mejju 2010. Din l-applikazzjoni hija konformi mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk qiegħda tressaq proposta biex timmobilizza l-ammont ta' EUR 1 422 850.(5) L-EGF għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjonijiet imressqa minn Spanja.IDDEĊIDEW KIF ĠEJ: :Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 1 422 850 f'approprjazzjonijiet għall-impenji u l-pagamenti.Artikolu 2Din id-Deċiżjoni għandha tkun ippubblikata f’Il-Ġurnal Uffiċjali tal-Unjoni Ewropea .Magħmul fi Brussell/Strasburgu,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406 tat-30.12.2006, p. 1.[3] Ir-Regolament (KE) Nru 1893/2006 tal-20.12.2006 (ĠU L 393 tat-30.12.2006, p. 1).[4] Skont it-tielet paragrafu tal-Artikolu 3 tar-Regolament (KE) Nru 1927/2006.[5] COM(2008) 800. Il-Pjan Ewropew għall-Irkupru Ekonomiku.[6] DĠ Intrapriża: "Impact of the economic crisis on key sectors of the EU - The case of the manufacturing and construction industries" Aġġornament ta' Diċembru 2009(http://ec.europa.eu/enterprise/policies/industrial-competitiveness/documents/index_en.htm).[7] COM(2010) 216. Proposta għal Deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta' Aġġustament għall-Globalizzazzjoni […] applikazzjoni EGF/2009/014 ES/Comunidad Valenciana.[8] Il-kategoriji huma msejsa fuq il-Klassifika tal-Istandards tal-Impjiegi Internazzjonali (ISCO-88).[9] Il-kategoriji huma msejsa fuq il-Klassifikazzjoni tal-Istandards Internazzjonali tal-Edukazzjoni (ISCED-97).[10] Dan il-konsorzju huwa magħmul mis-sindki ta' Villena, Novelda, Salinas, La Algueña, Aspe u Monforte de Cid u rappreżentant tas-sħubija tal-muniċipalitajiet tal-Wied ta' Vinalopó; trejdjunjins u għaqdiet kummerċjali fil-livell lokali.[11] Unión General de Trabajadores del País Valenciano (UGT-PV), Comisiones Obreras del País Valenciano (CC.OO.-PV), Federación del Metal, Madera y Afines de la UGT del País Valenciano (MCA-UGT-PV) u Federación de Construcción, Madera y Afines (FECOMA-CC.OO.-PV).[12] Applikazzjoni EGF/2010/009 ES/Comunidad Valenciana - Tessuti.[13] Il-konċessjoni ta' kuljum għall-mobilità ta' EUR 20 kull parteċipant u kull jum ta' parteċipazzjoni hija inkluża fl-ispejjeż totali tal-azzjonijiet nru. 5, 6, 7, 9, 10, 12, 13 u 14.[14] Id-differenza fl-ispejjeż totali minħabba li l-ispejjeż tal-unità ma jinkludux iċ-ċenteżimi (EUR 3 933,34).[15] Consorcio del Pacto Territorial por el Empleo del Valle del Vinalopó.[16] ĠU C 139, 14.6.2006, p. 1.[17] ĠU L 406, 30.12.2006, p. 1.[18] ĠU C […], […], p. […].